text: Hr. formand!
  Jeg har en grundlæggende tro på nationalstaternes frihed til selv at bestemme og vælge, hvor man vil høre til.
  Derfor er det helt uacceptabelt med den annektering, som Rusland har foretaget med start den 24. februar, og nu senest med den sabotage, vi har set tæt på Danmark og Sverige i Østersøen. Så i kølvandet på krigen ser vi krigsforbrydelser, som er 2022 helt, helt uværdige.
  Den russiske aggression sætter en stopper for eksport af fødevarer fra Ukraine, med de store konsekvenser det har for tredjelande. Krigen har også ført en alvorlig energikrisen med sig, som får energipriserne til at stige til himlen, og som har store konsekvenser for de europæiske husholdninger og virksomheder. Vi ser ind i en lang og kold vinter.
  Derfor skal vi handle nu. Når Putin tvinger os til at skrue ned for varmen, så må vi øge vores energiproduktion af vedvarende energi, kul, olie og skifergas. Sådan beskytter vi en europæisk suverænitet.
  